JERUSALEMIN TARINA
Omistettu Jerusalemin uudelleen yhdistymisen 50. vuosipäivälle
9. OSA - Uusi Jerusalem
1000 VUOTTA PÄÄKAUPUNKINA
2000 v. sitten Jeesus ratsasti tältä mäeltä alas aasin selässä.
Kansanjoukko huusi Hänelle silloin: "Hoosianna", eli 'pelasta meidät'.
Sitä Jeesus lähtikin tekemään, pelastamaan maailmaa Jerusalemissa.
Nyt on kansanjoukkojen suussa aivan toinen lause, eli -
"Siunattu olkoon Hän, joka tulee Herran nimessä."
Kuningas tulee hallitsemaan ja asettamaan asiat kohdalleen.
Matt. 23:39 "Sillä minä sanon teille: tästedes te ette näe minua, -
ennenkuin sanotte: 'Siunattu olkoon hän, joka tulee Herran nimeen'."
Tuolloin Jerusalemista tulee maailman pääkaupunki, -
josta Rauhanruhtinas hallitsee koko maailmaa 1000 vuotta.
Se on historian pisin aika, jolloin valta on ollut yhdellä kuninkaalla.
"Ei missään minun pyhällä vuorellani tehdä pahaa eikä vahinkoa," -
sanoo Jesaja.
Jes. 62:1-4 "Siionin tähden minä en voi vaieta, -
ja Jerusalemin tähden en lepoa saa, ennenkuin sen vanhurskaus -
nousee kuin aamunkoi ja sen autuus kuin palava tulisoihtu.
Ja kansat näkevät sinun vanhurskautesi, -
kaikki kuninkaat sinun kunniasi; -
ja sinulle annetaan uusi nimi, jonka Herran suu säätää.
Sinä tulet kauniiksi kruunuksi Herran kädessä -
ja kuninkaalliseksi päähineeksi Jumalasi kädessä.
Ei sinua enää sanota "hyljätyksi", eikä sinun maatasi enää sanota "autioksi"; -
vaan sinua kutsutaan "minun rakkaakseni" ja -
sinun maatasi "aviovaimoksi", sillä Herra rakastaa sinua, -
ja sinun maasi otetaan avioksi."
Sen vuosituhannen ajan on maailman katseet käännetty Jerusalemiin.
Silloin se ei ole enää mikään imperiumin rajamaan kaupunki, -
vaan se on oikeudenmukaisuuden keskus, -
jonka mukaan koko maailma ojentuu.
Ajatelkaa, että maailman tapahtumia eivät silloin sanele New York, -
Brüssel, Tokyo, Lontoo, Pariisi, Berliini, Eu.... vaan Jerusalem!
Jes. 60:13-15 " Libanonin kunnia tulee sinun tykösi, -
kypressit, jalavat ynnä hopeakuuset, -
kaunistamaan minun pyhäkköni paikkaa, -
ja minä saatan jalkaini sijan kunniaan.
Ja kumarassa käyden tulevat sinun tykösi sinun sortajaisi pojat, -
ja kaikki sinun pilkkaajasi heittäytyvät sinun jalkaisi juureen.
He nimittävät sinut "Herran kaupungiksi", -
"Israelin Pyhän Siioniksi".
Sen sijaan, että sinä olet ollut hyljätty ja vihattu, -
niin ettei ollut kauttasi kulkijaa, teen minä sinut korkeaksi iankaikkisesti, -
iloksi polvesta polveen."
SOTIEN LOPPU
Jerusalemista on taisteltu aikojen saatossa yli 40 kertaa.
Kaupungin ja sen ympäristön maanpinta koostuu sananmukaisesti -
täällä kaatuneiden ihmisten luista.
Mutta sotien luettelo kasvaa vielä viimeisellä sodalla, -
joka on "kaikkien sotien äiti".
Kaupungin suurin vihaaja, saatana vapautetaan 1000 v. vankeudestaan.
Saatana vihaa Jerusalemia.
Edes 1000 vankeusvuotta eivät taltuta hänen vihaansa. Miksi?
Varmasti siksi, että täällä naisen siemenen kautta -
hänen päänsä murskattiin, kuten Jumala on vakuuttanut.
Mutta myös siksi, että Jumala on valinnut tämän kaupungin omakseen, -
ja saatana tekee kaikkensa, että se olisi mahdotonta.
Raamatun profetioiden mukaan voimme nähdä -
kaukana tulevaisuudessa Öljymäellä suuret armeijat.
1000 rauhan vuoden jälkeen -
saatana yllyttää niitä jälleen kerran kaupunkia hävittämään.
Jerusalemista tulee taaskin taistelun keskipiste.
Ilm. 20:7-9 "Ja kun ne tuhat vuotta ovat loppuun kuluneet, -
päästetään saatana vankeudestaan, -
ja hän lähtee villitsemään maan neljällä kulmalla olevia kansoja, -
Googia ja Maagogia, kootakseen heidät sotaan, -
ja niiden luku on kuin meren hiekka.
Ja he nousevat yli maan avaruuden ja piirittävät pyhien leirin -
ja sen rakastetun kaupungin. Mutta tuli lankeaa taivaasta ja kuluttaa heidät."
Valtava armeija hyökkää Israeliin ja Jerusalemiin -
hävittääkseen ne maan tasalle.
Sak. 12:8-9 "Sinä päivänä on Herra suojaava Jerusalemin asukkaita; -
ja kompastuvainen heidän seassansa on sinä päivänä oleva niinkuin Daavid,
ja Daavidin suku on oleva niinkuin jumal'olento, -
niinkuin Herran enkeli heidän edessänsä.
Mutta sinä päivänä minä tahdon hävittää kaikki pakanakansat, -
jotka hyökkäävät Jerusalemia vastaan."
Jumala itse vakuuttaa suojaavansa Jerusalemin asukkaita hyökkääjiltä.
Kun assyrialaiset piirittivät Jerusalemia, -
kuningas Hiskia ja profeetta Jesaja rukoilivat Jumalaa pelastamaan.
Jumala lähetti enkelin, joka tuhosi yöllä 160.000 assyrialaista.
Jumala tulee myös viimeisessä sodassa Jerusalemin avuksi samoin.
Jerusalem tulee olemaan saatanalle arkun naula ja kohtalon sinetti.
Saatana otetaan kiinni ja hänen kohtalonsa on ikuisesti sinetöity.
Ilm. 20:10 "Ja perkele, heidän villitsijänsä, -
heitetään tuli-ja tulikivijärveen, jossa myös peto ja väärä profeetta ovat, -
ja heitä vaivataan yöt päivät, aina ja iankaikkisesti."
Tämän jälkeen Jerusalemia voi oikeasti kutsua rauhan kaupungiksi.
Vasta sitten voimme ymmärtää, -
miksi sodista ehkä eniten kärsineelle kaupungille -
on annettu nimeksi Jerusalem, eli rauhan kaupunki.
Tänään se on profeetallinen näkemys kaupungista, -
jossa kerran tulee vallitsemaan täydellinen rauha.
Samalla nämä ovat viimeiset kuvaukset vanhasta maailmasta.
Tästä eteenpäin näemme uuden kaupungin, uuden taivaan ja maan, -
sillä vanha maailma on kadonnut ja uusi on syntynyt.
ELÄMÄN VEDEN TEMPPELI
Kun edellä puhuimme antikristuksen rakentamasta temppelistä, -
joka toimi hänen ylistämisekseen ja juutalaisten manipuloimiseksi, -
Hesekielin viimeinen luku kertoo uudesta, elävän veden temppelistä.
Onko temppeli järjestyksessä kolmas vai neljäs - sen voi itse päätellä.
Hes. 47:1 "Sitten hän vei minut takaisin temppelin ovelle.
Ja katso, vettä kumpusi temppelin kynnyksen alta itään päin, -
sillä temppelin etusivu oli itää kohti.
Ja vesi juoksi alas temppelin oikeanpuolisen sivuseinämän alitse, -
alttarin eteläpuolitse."
Yksi temppelin erikoisuuksista on se, että sen alttarin alta -
virtaa elävää vettä itään päin, päätyen Kuolleeseenmereen.
Hes. 47:8,10 "Ja hän sanoi minulle: -
"Nämä vedet juoksevat itäiselle alueelle, -
virtaavat alas Aromaahan ja tulevat mereen; -
niiden jouduttua mereen vesi siinä paranee.
Ja kalastajia seisoo sen rannalla.
Een-Gedistä Een-Eglaimiin asti se on oleva yhtä verkkoapajaa.
Siinä on kaikenlaisia kaloja, aivan kuin suuren meren kaloja, hyvin paljon."
Tuossa luvussa on tarkasti kuvattu alue, johon joki laskee.
Se on En-Gedi, raamatullinen vanha asutus Kuolleenmeren rannalla.
Nykyisin turistit käyvät vain kastautumassa Kuolleessameressä, -
sillä vesi on niin suolaista, että se nostaa uimarin pintaan.
Se on 10 kertaa merivettä suolaisempaa.
Veden mineraalien vuoksi kaiken muun elollisen esiintyminen -
on täysin mahdotonta, joten meri on tänään kuollut ja täysin eloton.
Silti Hesekiel kuvaa profetiassaan En-Gedissä olevan kalastajia.
Kaloja on niin paljon, että niitä pyydetään verkoilla.
Tuon yliluonnollisen prosessin synnyttää temppelin alta tuleva -
elävä vesi.
Veden lähde ei selkeästikään ole Kiihon, -
Jerusalemin ainoa vesivaranto, -
vaan Jumalan itsensä läsnäolo Temppelissä.
Se muuttaa kuolleetkin eläviksi.
Sak. 14:8 " Sinä päivänä elävät vedet virtaavat Jerusalemista: -
toiset puolet niistä Idänmerta kohti, toiset puolet Länsimerta kohti.
Niin on tapahtuva kesät ja talvet.
Herra on oleva koko maan kuningas.
Sinä päivänä on Herra oleva yksi ja hänen nimensä yksi."
JERUSALEMIN TULEVA LOISTO
Sak. 8:2-5 "Näin sanoo Herra Sebaot: -
Minä kiivailen Siionin puolesta suurella kiivaudella, -
suurella vihalla minä sen puolesta kiivailen.
Näin sanoo Herra: Minä käännyn jälleen Siionin puoleen -
ja tulen asumaan Jerusalemin keskelle, -
ja Jerusalemia kutsutaan Uskolliseksi Kaupungiksi -
ja Herran Sebaotin vuorta Pyhäksi Vuoreksi.
Näin sanoo Herra Sebaot: Vielä on Jerusalemin toreilla istuva -
vanhuksia ja vanhoja vaimoja, -
sauvansa kädessään kullakin päivien paljouden vuoksi.
Ja kaupungin torit tulevat olemaan täynnä poikasia ja tyttösiä, -
jotka leikkivät sen toreilla."
Jerusalemista tulee taas paikka, jonne mennään kumartamaan Jumalaa.
Ja maa on yhdistetty, kuten se oli Daavidin ja Salomonin päivinä.
Sak. 14:16-17 "Mutta kaikki niiden pakanakansain tähteet, -
jotka ovat hyökänneet Jerusalemia vastaan, -
käyvät vuosi vuodelta sinne ylös kumartaen rukoilemaan kuningasta, -
Herraa Sebaotia, ja viettämään lehtimajanjuhlaa.
Ja mitkä maan sukukunnista eivät käy ylös Jerusalemiin -
kumartaen rukoilemaan kuningasta, Herraa Sebaotia, -
niille ei tule sadetta."
Tänään voimme hämmästellä, -
kuinka Jumala on koonnut Juudan suvun, eli juutalaiset -
takaisin esivanhempiensa maahan.
Vielä suurempi ihme tulee olemaan -
muidenkin Israelin sukujen kokoontuminen.
Hesekiel kertoo, että yhtenä päivänä -
Jumala yhdistää kaikki 12 sukua ja toimii itse heidän paimenenaan.
Suurimmat ihmeet ovat vasta edessä!
Näin profeetta Sakarias kuvailee pohjoisten sukuhaarojen paluuta: -
Sak. 10:7-9 "Efraim on oleva niin kuin sankari, -
ja heidän sydämensä on iloitseva niinkuin viinistä.
Heidän lapsensa näkevät sen ja iloitsevat; -
heidän sydämensä riemuitsee Herrassa.
Minä olen viheltävä heille ja kokoava heidät, sillä minä lunastan heidät, -
ja he lisääntyvät, niinkuin lisääntyivät ennen.
Kun minä sirotan heidät kansojen sekaan, -
muistavat he minua kaukaisissa maissa; -
ja he lastensa kanssa saavat elää ja palata takaisin."
Noina Jerusalemin kukoistuksen aikoina Jumala puhdistaa kansansa -
kaikista synneistä ja vääryyksistä.
Jes. 1:26 "Ja minä palautan sinun tuomarisi muinaiselleen -
ja sinun neuvonantajasi sellaisiksi, kuin alkuaan olivat.
Sitten sinua kutsutaan "vanhurskauden linnaksi", -
"uskolliseksi kaupungiksi"."
Aikanaan Jeesuksen piti itkeä Öljymäellä kaupunkia katsoessaan, -
sillä siellä vallitsi väkivalta, ja sen kohtalona oli tuhoutuminen.
Mutta tässä onkin profetia aivan toisenlaisesta kaupungista, -
joka on luotettava ja oikeudenmukainen.
Jer. 33:16 "Niinä päivinä Juuda pelastetaan, -
ja Jerusalem asuu turvassa, ja tämä on se nimi, jolla sitä kutsutaan: -
'Herra, meidän vanhurskautemme'."
Jer. 3:17 "Siihen aikaan sanotaan Jerusalemia Herran valtaistuimeksi, -
ja kaikki kansat kokoontuvat sinne, Jerusalemiin, Herran nimen tähden -
eivätkä enää vaella pahan sydämensä paatumuksessa."
UUSI JERUSALEM
Raamattu raottaa kuitenkin verhoa kaukaisempaankin tulevaisuuteen.
Näemme profeetallisia välähdyksiä kaupungista nimeltä Uusi Jerusalem.
Ilm. 21:1 "Ja minä näin uuden taivaan ja uuden maan;...
...uuden Jerusalemin, minä näin laskeutuvan alas taivaasta -
Jumalan tyköä, valmistettuna niinkuin morsian, miehellensä kaunistettu.
Ja minä kuulin suuren äänen valtaistuimelta sanovan: -
"Katso, Jumalan maja ihmisten keskellä!
Ja hän on asuva heidän keskellänsä, ja he ovat hänen kansansa, -
ja Jumala itse on oleva heidän kanssaan, heidän Jumalansa;"
Hämmästyttävää, että Jerusalemin nimi miellyttää Jumalaa niin paljon, -
että Hän antaa saman nimen uudellekin luomukselleen, -
lisäten siihen vain sanan "UUSI", Uusi Jerusalem.
Israelissa lähes hymniksi noussut laulu "Jerusalem, kultainen kaupunki", -
on säveltäjänsä Naomi Shemerin mukaan -
hengellinen tulevaisuudenkuva kultaisesta Jerusalemista, -
jota kuvailee Raamatun viimeinen lehti.
Se on kaupunki, jonka luomiseen Jumala panostaa valtavasti loistoa, -
kauneutta ja ylellisyyttä.
Sen kuvailu viimeisissä luvuissa ylittää mielikuvitusemme rajat!
Kaupunkia suunnitellessaan, -
Jumala on muistanut Israelin 12 sukukuntaa -
nimeämällä kaupungin portit heidän mukaansa.
Ja kaupungin 12 peruskiveä Hän on nimennyt 12 apostolin mukaan.
Uusi Jerusalem laskeutui taivaasta ja oli valmisteltu kuin morsian.
Se kuvaa sulhasen suurinta odotusta, -
kun heidän pitkä kihlauksensa huipentuu hetkeen, -
jolloin hän saa mennä puolisonsa luo.
Jerusalemin kohtalo on juuri sellainen odotus, -
joka on kestänyt vuosituhansia. Milloin kaupungista tulee rauhan kaupunki?
Ja milloin Raamatun lupaukset Jerusalemista toteutuvat?
Jerusalem kulkee kohti kohtaloaan, ollakseen yhtenä päivänä -
oikea, kultainen rauhan kaupunki. Se on täysin Uusi Jerusalem, -
sillä entiset ajat ovat ohi. Mutta kaupungin entinen nimi -
muistuttaa meitä ikuisesti siitä Jerusalemista, jonka näemme täältä.
TEHTÄVÄMME TÄNÄÄN
Katsottuamme kauas Jerusalemin tulevaan kohtaloon, -
tahdomme löytää vastauksen sille, -
mitä meidän pitäisi tänään tehdä Jerusalemin hyväksi? Vai pitäisikö?
Jes. 62:6-7 "Sinun muureillesi, Jerusalem, minä asetan vartijat; -
älkööt he milloinkaan vaietko, ei päivällä eikä yöllä.
Te, jotka ylistätte Herraa, älkää itsellenne lepoa suoko.
Älkää antako hänelle lepoa, -
ennenkuin hän on asettanut ennallensa Jerusalemin, -
tehnyt sen ylistykseksi maassa."
Rukouksen Jerusalemin rauhasta tulisi aina nousta huuliltamme, -
olimmepa minkämaalaisia hyvänsä ja asuimmepa missä tahansa, -
sillä Jerusalem on meidän yhteinen tulevaisuutemme.
Ps. 122:6 "Toivottakaa rauhaa Jerusalemille, -
menestykööt ne, jotka sinua rakastavat."
Ps. 137:5-6 "Jos minä unhotan sinut, Jerusalem, -
niin unhota sinä oikea käteni.
Tarttukoon kieleni suuni lakeen, ellen minä sinua muista, -
ellen pidä Jerusalemia ylimpänä ilonani."
Omistettu Jerusalemin uudelleen yhdistymisen 50. vuosipäivälle
Suomennos: Irene Tarkka